24. desember

24. desember er 358. dagur ársins (359. á hlaupári) samkvæmt gregoríska tímatalinu. 7 dagar eru eftir af árinu. Hann er kallaður Aðfangadagur á íslandi og er hann samkvæmt íslenskum mótmælendasið talinn helgur frá kl 18:00 að kveldi því þá hefst helgi jóladagsins.

 Atburðir 
 640 - Jóhannes 4. varð páfi.
 800 - Leó 3. páfi krýndi Karlamagnús keisara, sem markar upphaf hins Heilaga rómverska ríkis.
 1294 - Bónifasíus 8. var kjörinn páfi.
 1613 - Sagnir herma að þegar fólk úr Siglufirði ætlaði til guðsþjónustu á Siglunesi á aðfangadag hafi fallið snjóflóð á það í Siglunesskriðum og fimmtíu manns farist. Engar samtímaheimildir eru þó til um þetta slys og margir telja að það hafi aldrei átt sér stað.
 1624 - Póstþjónusta var stofnuð í Danmörku af Kristjáni 4. Hún var fyrst til húsa í Dönsku kauphöllinni.
 1934 - Ríkisútvarpið hóf lestur jólakveðja kl. 20:30 og hefur það verið fastur liður á hverju ári síðan og sífellt færst í vöxt.
 1951 - Líbýa lýsti yfir sjálfstæði.
 1956 - Flóttamenn frá Ungverjalandi, 52 alls, komu til Íslands fyrir tilstilli Rauða kross Íslands.
 1972 - Sænski forsætisráðherrann, Olof Palme, gagnrýndi Bandaríkin harðlega fyrir loftárásirnar á Norður-Víetnam. Í kjölfarið slitu Bandaríkjamenn stjórnmálasambandi við Svíþjóð.
 1974 -  Í Ástralíu lagði fellibylur borgina Darwin nánast í rúst.
 1975 - Breska þungarokksveitin Iron Maiden var stofnuð.
 1985 - Hægriöfgamaðurinn David Lewis Rice myrti mannréttindalögfræðinginn Charles Goldmark og fjölskyldu hans í Seattle.
 1989 - Á Stórhöfða í Vestmannaeyjum komst vindur í 120 hnúta (224 km/klst) í hviðu, sem jafnaði eldra met. Þetta met var svo slegið 3. febrúar 1991.
 1990 - Herforingjar steyptu Ramsewak Shankar af stóli í Súrínam.
 1992 - George H. W. Bush náðaði 6 embættismenn sem dæmdir höfðu verið fyrir þátttöku í Íran-Kontrahneykslinu.
 1997 - 50-100 þorpsbúar voru myrtir í Sid El-Antri-fjöldamorðunum í Alsír.
 1999 - Árið helga 2000 hófst þegar Jóhannes Páll 2. páfi opnaði hurðina helgu í Vatíkaninu.
 2000 - Aðfangadagsárásirnar í Indónesíu: Íslamskir öfgamenn stóðu fyrir sprengjuárásum á kirkjur um alla Indónesíu.
 2007 - Stjórn Nepal tilkynnti að 240 ára einveldi yrði lagt niður árið 2008 og lýðveldi tekið upp.
 2009 - Heilbrigðiskerfisumbætur Baracks Obama, Obamacare, voru samþykktar á bandaríska þinginu.
 2017 - Gvatemala tilkynnti að þeir hygðust feta í fótspor Bandaríkjanna og flytja sendiráð sitt í Ísrael til Jerúsalem. Hondúras og Panama gerðu slíkt hið sama 2 dögum síðar.
 2018 - Höfuðborg Búrúndí var flutt frá Bujumbura til Gitega.
 2020 - Bretland undirritaði verslunarsamning við Evrópusambandið og lauk þannig formlega útgönguferli sínu úr sambandinu.

 Fædd 
 1167 - Jóhann landlausi, Englandskonungur (d. 1216).
 1461 - Kristín af Saxlandi, Danadrottning, kona Hans Danakonungs (d. 1521).
 1491 - Ignatius de Loyola, stofnandi Jesúítareglunnar (d. 1556).
 1698 - William Warburton, enskur gagnrýnandi og biskup (d. 1779).
 1761 - Jean-Louis Pons, franskur stjörnufræðingur (d. 1831).
 1810 - Vilhelm Marstrand, danskur listmálari (d. 1873).
 1818 - James Prescott Joule, breskur eðlisfræðingur (d. 1889).
 1837 - Elísabet af Austurríki (d. 1898).
 1845 - Georg 1. Grikklandskonungur (d. 1913).
 1876 - Thomas Madsen-Mygdal danskur stjórnmálamaður og forsætisráðherra (d. 1943).
 1879 - Alexandrine af Mecklenburg-Schwerin (d. 1952).
 1927 - Mary Higgins Clark, bandarískur rithöfundur (d. 2020).
 1940 - Anthony Fauci, bandarískur ónæmisfræðingur.
 1943 - Tarja Halonen, forseti Finnlands.
 1945 - Lemmy Kilmister, enskur tónlistarmaður (d. 2015).
 1957 - Hamid Karzai, forseti Afganistans.
 1961 - Ilham Aliyev, forseti Aserbaidsjan.
 1966 - Diedrich Bader, bandarískur leikari.
 1969 - Ed Miliband, breskur stjórnmálamaður.
 1971 - Ricky Martin, söngvari frá Púertó Ríkó.
 1973 - Stephenie Meyer, bandarískur rithöfundur.
 1981 - Dima Bilan, rússneskur söngvari.
 1993 - Yuya Kubo, japanskur knattspyrnumaður.

 Dáin 
 1524 - Vasco da Gama, portúgalskur landkönnuður (f. um 1469).
 1724 - Erlendur Magnússon, prestur í Odda á Rangárvöllum og áður skólameistari (f. 1695).
 1847 - Finnur Magnússon, íslenskur fornfræðingur og skjalavörður (f. 1781).
 1872 - William John Macquorn Rankine, skoskur verkfræðingur og eðlisfræðingur (f. 1820).
 1987 - Ragnar H. Ragnar, íslenskur tónlistarkennari (f. 1898).
 1991 - Peyo, belgískur myndasöguhöfundur (f. 1928).
 1993 - Sveinbjörn Beinteinsson, íslenskt skáld og allsherjargoði (f. 1924).
 1997 - Tóshíro Mífúne, japanskur leikari (f. 1920).
 2002 - Kjell Aukrust, norskur rithöfundur (f. 1920).
 2008 - Harold Pinter, breskt leikskáld (f. 1930).
 2011 - Johannes Heesters, hollenskur söngvari og leikari (f. 1903).


 Aðfangadagur jóla í Vesturkirkjunni.
 Samkvæmt kvæði Jóhannesar úr Kötlum, „Jólin koma“ kemur jólasveinninn Kertasníkir til byggða þennan dag.

Flokkur:Desember